
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 359 

13 Μάί'ου 1994 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ανασυγκρότηση του Τεχνικού Συμβουλίου της Βου¬ 
λής. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή της εγγύησης του Δημοσίου προς την Ε.Τ.Β.Α. 
Α.Ε. για τη χορήγηση δανείου ποσού δρχ. 
150.000.000 στην Α.Ε. «ΝΕΩΡΙΟΝ - ΝΑΥΠΗΓΕΙΑ 


ΣΥΡΟΥ» για την κάλυψη υποχρεώσεων σε εκκρεμό¬ 
τητα και δαπανών συντήρησης της μονάδος. 2 

Εθνικό Σύστημα Πιστοποίησης Επαγγελματικής Κα¬ 
τάρτισης. 3 

Αδεια κατοχής Β' θέσης στη Δόμνα Δοντά - Βισβίζη . 4 

Τροποποίηση της 44046/22.7.92 κοινής υπουργικής 
απόφασης. 5 

Κήρυξη οχυρής κατοικίας στην κοινότητα Αγίου Βασι¬ 
λείου Κυνουρίας Ν. Αρκαδίας ως ιστορικού διατηρη¬ 
τέου μνημείου . 6 

Χαρακτηρισμός ως ιστορικού διατηρητέου μνημείου 
κτηρίου ιδιοκτησίας Αποστολοπούλου στην οδό 
Γυμν. Δούκα και Ηρ. Πολυτεχνείου . 7 

Σύσταση Υπηρεσιακού Συμβουλίου υπαλλήλων του 
Υπουργείου Τουρισμού . 8 

Καθορισμός τοπικής αρμοδιότητας του Αστυνομικού 
Σταθμού Σκάλας Κεφαλληνίας . 9 

Μεταβίβαση αρμοδιοτήτων του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έρ¬ 
γων στον Ειδικό Γραμματέα της Γενικής Γραμμα¬ 
τείας Δημοσίων Έργων του ΥΠΕΧΩΔΕ.10 

Παράταση ισχύος της 22856/21.1.94 απόφασης διορι¬ 
σμού νέων εκκαθαριστών στην πρώην Ε.Α.Σ.11 

Τροποποίηση της 30/1.4.94 Πράξης Προέδρου Δ/κού 
Συμ/λίου του Γενικού Νομαρχιακού Νοσοκομείου 
Χαλκιδικής ως προς την συγκρότηση της τριμελούς 
Επιτροπής Ν. 2190/94 .12 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην απόφαση αριθ. Φ. 121/ 
Β3/1454/1992 του Υπουργού Εθνικής Παιδείας και 
θρησκευμάτων.13 


Α ΠΟΦΑΣΕΙ Σ 

Αριθ. 2311 (1) 

Ανασυγκρότηση του Τεχνικού Συμβουλίου της Βουλής. 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις των άρθρων 132 και 133 του Κανονι¬ 
σμού της Βουλής (Μέρος Β' - Προσωπικό, ΦΕΚ 146/Α7 
21.6.80). 

2. Το Δ16α/01/196/ΑΦ/5.4.94 έγγραφο του ΥΠΕ¬ 
ΧΩΔΕ. 

3. Το ΔΠ/Φ7.4/6027/19.4.1994 έγγραφο του Υπουρ¬ 
γείου Βιομηχανίας, Ενέργειας και Τεχνολογίας. 

4. Τις προτάσεις των δύο πρώτων κομμάτων της Βου¬ 
λής. 

5. Τις υπηρεσιακές ανάγκες, αποφασίζουμε: 

Ανασυγκροτούμε το προβλεπόμενο από τις ανωτέρω 

διατάξεις του Κανονισμού της Βουλής Τεχνικό Συμβούλιο 
από τους: 

1. Λουκάκη Μανώλη, βουλευτή, ως Πρόεδρο. 

2. Ταταρίδη Κυριάκο, βουλευτή, ως Μέλος. 

3. Νάκο Αθανάσιο, βουλευτή, ως Μέλος. 

4. Πισιώτα Πλάτωνα, Διευθυντή της Τεχνικής Υπηρε¬ 
σίας της Βουλής, με 2ο βαθμό, ως μέλος. 

5. Ευσταθίου Δημήτριο, υπάλληλο του ΥΠΕΧΩΔΕ, πολι¬ 
τικό μηχανικό, με βαθμό Διευθυντή Α', μέλος με αναπλη¬ 
ρωτή του τον Στεργίου Στέργιο, υπάλληλο του ΥΠΕΧΩΔΕ, 
πολιτικό μηχανικό, με βαθμό Τμηματάρχη Α'. 

6. Μωραΐτη Αθηνά, υπάλληλο του ΥΠΕΧΩΔΕ, αρχιτέ¬ 
κτονα μηχανικό με βαθμό Δ/ντριας Α', ως μέλος με ανα- 
πληρώτριά της την Σωτηρίου Ευφροσύνη, υπάλληλο του 
ΥΠΕΧΩΔΕ, αρχιτέκτονα μηχανικό με βαθμό Τμηματάρχη 
Α'. 

7. Λεβέντη Σοφία, ΜΗ, ως τακτικό μέλος, με αναπληρω- 
τικό τον Ντομουχτή Γεώργιο, ΜΗ, υπαλλήλους με Α' 
βαθμό του κλάδου ΠΕ Μηχανικών του Υπουργείου Βιομη¬ 
χανίας, Ενέργειας και Τεχνολογίας. 

Γραμματέα του Συμβουλίου ορίζουμε τον υπάλληλο της 
βουλής με 7ο βαθμό του κλάδου ΑΤΙ Χρηστίδη Χρήστο, 
με αναπληρωτή του τον υπάλληλο της Βουλής με 7ο 
βαθμό του Κλάδου ΑΤΙ Σπανάκο Γρηγόρη. 

Η με αριθ. πρωτ. Βουλής 3389/2211/2.7.90 απόφασή 
μας παύει να ισχύει. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Μαΐου 1994 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΚΑΚΛΑΜΑΝΗΣ 

-♦- 

ΥΠΟΥΡΓΙΚΕ Σ ΑΠΟΦΑΣΕΙ Σ ΚΑΙ ΕΓΚΡΙΣΕΙΣ 

( 2 ) 

Παροχή της εγγύησης του Δημοσίου προς την Ε.Τ.Β.Α. 

Α.Ε. για τη χορήγηση δανείου ποσού δρχ. 150.000.000 

στην Α.Ε. «ΝΕΩΡΙΟΝ - ΝΑΥΠΗΓΕΙΑ ΣΥΡΟΥ» για την 

κάλυψη υποχρεώσεων σε εκκρεμότητα και δαπανών 

συντήρησης της μονάδος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΕΡΓΑΣΙΑΣ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

Ι.Τις διατάξεις τωνΑ.Ν. 747/1945 και9/1967 σε συν¬ 
δυασμό με τις διατάξεις Ν. 1266/1982. 

2. Την Πράξη του Διοικητή της Τράπεζας της Ελλάδος 
αριθμ. 1955/2.7.91. 

3. Την απόφαση του Εφετείου Πειραιά αριθμ. 538/ 
1992, με την οποία τέθηκε σε ειδική εκκαθάριση η Ανώ¬ 
νυμη Εταιρεία με την επωνυμία «ΝΕΩΡΙΟΝ - ΝΑΥΠΗΓΕΙΑ 
ΣΥΡΟΥ Α.Ε.». 

4. Την κοινή απόφαση Υπουργών Εθνικής Οικονομίας 
και Οικονομικών, Εργασίας και Βιομηχανίας, Ενέργειας 
και Τεχνολογίας από 22.12.1993 για την χρηματοδότηση 
της «ΝΕΩΡΙΟΝ - ΝΑΥΠΗΓΕΙΑ ΣΥΡΟΥ Α.Ε.» με την εγγύ¬ 
ηση του Δημοσίου. 

5. Το έγγραφο του Υφυπουργού Βιομηχανίας, Ενέρ¬ 
γειας και Τεχνολογίας αριθμ. Α.Π. 150/25.1.1994. 

6. Το έγγραφο της «ΕΛΛΗΝΙΚΕΣ ΕΞΑΓΩΓΕΣ Α.Ε.» 
αριθμ. Α.Π. 234/7.4.1994. 

7. Την κοινή απόφαση του Πρωθυπουργού και Υπουρ¬ 
γού Οικονομικών αριθμ. 1026431/268/0006Α/2.3.1994 
(ΦΕΚ 154/Β77.3.1994) για την ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών. 

8. Τις διατάξεις του Ν. 2198/1994 (άρθρο 23), αποφα¬ 
σίζουμε: 

I. Παρέχουμε την εγγύηση του Ελληνικού Δημοσίου 
προς την ΕΤΒΑ Α.Ε. για τη χορήγηση δανείου δρχ. εκατόν 
πενήντα εκατομμυρίων (150.000.000) στην υπό ειδική 
εκκαθάριση τελούσα Ανώνυμο Εταιρεία με την επωνυμία 
«ΝΕΩΡΙΟΝ - ΝΑΥΠΗΓΕΙΑ ΣΥΡΟΥ Α.Ε.» που εκπροσωπεί¬ 
ται νόμιμα από την εκκαθαρίστρια Ανώνυμη Εταιρεία με 
την επωνυμία «ΕΛΛΗΝΙΚΕΣ ΕΞΑΓΩΓΕΣ Α.Ε.». 

Το δάνειο αυτό θα χρησιμοποιηθεί για την κάλυψη υπο¬ 
χρεώσεων σε εκκρεμότητα και δαπανών συντήρησης της 
μονάδας και θα χορηγηθεί σύμφωνα με τις κείμενες δια¬ 
τάξεις των Νομισματικών Αρχών και με τους ακόλουθους 
ειδικότερους όρους: 

α) Διάρκεια δανείου εννέα (9) μήνες με λογισμό τόκων 
ανά τρίμηνο. 

β) Επιτόκιο το εκάστοτε ισχύον για δάνεια κεφαλαίου κί¬ 
νησης. 

γ) Δικαιολόγηση δαπανών συνολικού ποσού δρχ. 
150.000.000 με τιμολόγια και λοιπά δικαιολογητικά εξο¬ 


φλημένα μετρητοίς που θα προσκομισθούν εντός ενός (1) 
μηνός από την εκταμίευση. 

Η παρούσα εγγύηση παρέχεται ανεξάρτητα από την 
ύπαρξη οιωνδήποτε δυσμενών στοιχείων της δανειοδο¬ 
τούμενης επιχείρησης ή οφειλών αυτής προς το Δημόσιο 
και τους ασφαλιστικούς οργανισμούς και καλύπτει κατά 
100% το κεφάλαιο, τους τόκους και τα συναφή έξοδα του 
δανείου. 

Το Ελληνικό Δημόσιο, ως εγγυητής, παραιτείται από την 
εφαρμογή και τις ενστάσεις των άρθρων 855 και 867 και 
διατηρεί τα δικαιώματα και τις ενστάσεις που απορρέουν 
από τα άρθρα 853, 858, 862 και 863 του Α.Κ. 

Με την εγγύηση αυτή το Ελληνικό Δημόσιο αναλαμβάνει 
την υποχρέωση, σε περίπτωση μη εξόφλησης από την δα¬ 
νειοδοτούμενη εταιρεία ληξιπρόθεσμων οφειλών από κε¬ 
φάλαιο και τόκους, να καταβάλει στη δανείστρια Τράπεζα 
μέσα σε 15 ημέρες από την υποβολή των σχετικών δικαιο- 
λογητικών στην αρμόδια υπηρεσία του Γ.Λ.Κ. (Δ25-Δ ) 
κάθε ποσό κεφαλαίου, τόκων συμβατικών και υπηρημέ¬ 
ριας καθώς και κάθε άλλη οφειλή που απορρέει από την 
καθυστέρηση αυτή (συναφή έξοδα), μετά από προηγού¬ 
μενη βεβαίωσή τους στην αρμόδια Δημόσια Οικονομική 
Υπηρεσία, στο λογ/σμό Νο 555 σαν έσοδο του λογαρια¬ 
σμού του Δημοσίου «Κεφάλαιον Ασφαλίσεως χρηματοδο¬ 
τήσεων εκ κεφαλαίων ή εγγυήσει του Ελληνικού Δημο¬ 
σίου», σύμφωνα με τις διατάξεις του Π.Δ. 16/89 (ΦΕΚ 6/ 
5.1.1989 τ.Α') και τις οδηγίες της εγκυκλίου μας αριθμ. 
98348/2945/8.8.79. 

Διευκρινίζεται ότι με την εγγύηση αυτή δεν καλύπτο¬ 
νται: 

1) Η τυχόν προμήθεια της δανείστριας Τράπεζας, καθό¬ 
σον θέμα αφερρεγγυότητας δεν υπάρχει για τον εγγυητή 
Ελληνικό Δημόσιο. 

2) Οι τόκοι πέραν της χρονολογίας αποστολής στην αρ¬ 
μόδια Δημόσια Οικονομική Υπηρεσία των δικαιολογητικών 
για τη βεβαίωση του ποσού των εγγυημένων απαιτήσεων η 
οποία χρονολογία δεν μπορεί να είναι μετά την παρέλευση 
διμήνου από την ημέρα εξόφλησης της εκάστοτε οφειλής. 

Η ΕΤΒΑ Α.Ε. πρέπει να μας στείλει (Γ.Λ.Κ. Δ25-Δ) αντί¬ 
γραφο της σχετικής σύμβασης και πίνακα εξυπηρέτησης 
του δανείου και να μας ενημερώνει έγκαιρα για την πορεία 
εξυπηρέτησής του. 

Η ίδια Τράπεζα σε περίπτωση κατάπτωσης της εγγύη¬ 
σης αυτής θα υποβάλλει με σχετικό έγγραφό της στο 
Γ.Λ.Κ. Δ25-Δ', προκειμένου να εξοφληθούν από το Δημό¬ 
σιο οι εγγυημένες απαιτήσεις της, τα εξής δικαιολογη- 
τικά: 

1) Κατάσταση αναλυτικού υπολογισμού των εγγυημέ¬ 
νων απαιτήσεών της, στην οποία να φαίνονται όλα τα στοι¬ 
χεία του δανείου από την χορήγηση μέχρι την χρονολογία 
αποστολής των δικαιολογητικών βεβαίωσης στην αρμόδια 
Δημόσια Οικονομική Υπηρεσία. 

2) Αντίγραφο (όχι φωτοτυπία ή ακριβές φωτοαντί¬ 
γραφο) της τριπλότυπης περιληπτικής κατάστασης βεβαί¬ 
ωσης της αρμόδιας ΔΟΥ στην οποία έγινε η βεβαίωση του 
ποσού των εγγυημένων απαιτήσεών της και 

3) Αντίγραφο της σύμβασης του δανείου. 

II. Καθορίζουμε προμήθεια υπέρ του Δημοσίου 1% για 
την παρεχόμενη με την απόφαση αυτή εγγύησή του. 

Η προμήθεια αυτή θα βαρύνει την δανειολήπτρια εται¬ 
ρεία, θα λογίζεται, εισπράττεται και αποδίδεται σ’ αυτό 
από τη δανείστρια Τράπεζα, σύμφωνα με τα οριζόμενα 

στα έγγραφά μας αριθμ. 98346/2944, 98348/2945/ 
8.8.79 και 121545/1786/6.11.79. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 5 ΜαΤου 1994 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΡΓΑΣΙΑΣ 

Ν. ΚΥΡΙΑΖΙΔΗΣ ΕΥΑΓ. ΓΙΑΝΝΟΠΟΥΛΟΣ 

ΒΙΟΜΗΧΑΝΙΑΣ, ΕΝΡΓΕΙΑΣ & ΤΕΧΝΟΛΟΓΙΑΣ 

Κ. ΣΗΜΙΤΗΣ 

- ♦- 

Αριθ. Ε/7299 (3) 

Εθνικό Σύστημα Πιστοποίησης Επαγγελματικής 
Κατάρτισης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2 παραγ. 3, εδάφιο ε, του 
άρθρου 10 παραγρ. 1 του άρθρου 5 παραγρ. 9 και του άρ¬ 
θρου 6 παράγρ. 4, εδάφια β και γ του Ν. 2009/92 «Εθνικό 
Σύστημα Επαγγελματικής Εκπαίδευσης και Κατάρτισης 
και άλλες διατάξεις» (ΦΕΚ 18Α'). 

2. Το πόρισμα της Επιτροπής που συγκροτήθηκε με την 
υπ’ αριθμ. Δ/2771 (β)/15.4.1993 απόφαση του Προέδρου 
του Ο.Ε.Ε.Κ. και με αντικείμενο τη μελέτη για το Εθνικό 
Σύστημα Πιστοποίησης Επαγγελματικών Προσόντα. 

3. Την υπ’ αριθμ. 11/19.4.1994 πράξη του Διοικητικού 
Συμβουλίου του Οργανισμού Επαγγελματικής Εκπαίδευ¬ 
σης και Κατάρτισης (Ο.Ε.Ε.Κ.). 

4. Την αναγκαιότητα διεξαγωγής εξετάσεων για τη χο¬ 
ρήγηση τίτλων πιστοποίησης. 

5. Την αριθμ. Η 11086/93 Απόφαση Υπουργού ΥΠΕΠΘ 
«Αρμοδιότητες Υφυπουργού ΥΠΕΠΘ». 

6. Το γεγονός ότι από τις διατάξεις της απόφασης αυ¬ 
τής, προκαλείται δαπάνη σε βάρος του προϋπολογισμού 
του Οργανισμού Επαγγελματικής Εκπαίδευσης και Κα¬ 
τάρτισης (Ο.Ε.Ε.Κ. - Ν.Π.Δ.Δ.) για το τρέχον οικονομικό 
έτος και για καθένα από τα επόμενα οικονομικά έτη, η 
οποία δεν μπορεί να προσδιορισθεί εκ των προτέρων και 
θα αντιμετωπισθεί από τις πιστώσεις του προϋπολογισμού 
του Ο.Ε.Ε.Κ. των αντίστοιχων οικονομικών ετών, αποφα¬ 
σίζουμε: 

Άρθρο 1 

Εθνικό Σύστημα Πιστοποίησης 
Επαγγελματικής Κατάρτισης 

1. Καθιερώνεται Εθνικό Σύστημα Πιστοποίησης Επαγ¬ 
γελματικής Κατάρτισης των αποφοίτων δημοσίων και ιδιω¬ 
τικών Ι.Ε.Κ., καθώς και επαγγελματικής κατάρτισης επαγ- 
γελματιών, που δεν διαθέτουν αναγνωρισμένο επαγγελ¬ 
ματικό τίτλο, ή αποφοίτων παλιού τύπου επαγγελματικών 
σχολών (κατώτερες τεχνικές σχολές, μέσες σχολές εργο¬ 
δηγών κ.λπ.). 

2. Η πιστοποίηση επαγγελματικής κατάρτισης βασίζεται 
σε τελικές εξετάσεις, γραπτές και πρακτικές, σε εθνικό 


και περιφερειακό επίπεδο αντιστοίχως σύμφωνα με τους 
κανονισμούς επαγγελματικής κατάρτισης κατά ειδικό¬ 
τητα. 

Άρθρο 2 

Σύσταση, Συγκρότηση και λειτουργία της 
Κεντρικής Εξεταστικής Επιτροπής Πιστοποίησης 
Επαγγελματικής Κατάρτισης (Κ.Ε.Ε.Π.Ε.Κ.) 

1. Στην Κ.Υ. του Ο.Ε.Ε.Κ. συνιστάται Κεντρική Εξετα¬ 
στική Επιτροπή Πιστοποίησης Επαγγελματικής Κατάρτι¬ 
σης (Κ.Ε.Ε.Π.Ε.Κ.), που αποτελείται από 14 μέλη, τα 
οποία ορίζονται με τους αντίστοιχους αναπληρωτές τους. 

2. Στην επιτροπή μετέχουν α) ο Πρόεδρος του Ο.Ε.Ε.Κ. 
ως πρόεδρος, με αναπληρωτή τον Αντιπρόεδρο του 
Ο.Ε.Ε.Κ. β) ο Αντιπρόεδρος του Ο.Ε.Ε.Κ. με αναπληρωτή 
έναν από τους εκπροσώπους του Ο.Ε.Ε.Κ. γ) τρεις (3) εκ¬ 
πρόσωποι εργαζομένων, (ένας (1) της Γ.Σ.Ε.Ε., ένας (1) 
της ΠΑΣΕΓΕΣ και ένας (1) της ΑΔΕΔΥ) και ορίζονται με 
τους αναπληρωτές τους από τις αντίστοιχες οργανώσεις, 
δ) τρεις (3) εκπρόσωποι εργοδοτικών φορέων (ένας (1) 
του ΣΕΒ, ένας (1) της ΓΣΕΒΕΕ και ένας (1) της Ένωσης 
Εμπορικών Συλλόγων Ελλάδος) που ορίζονται με τους 
αναπληρωτές τους από τις αντίστοιχες οργανώσεις, ε) 
τρεις εκπρόσωποι επιμελητηρίων (ένας (1) του ΤΕΕ, ένας 
(1) του ΓΕΩΤΕ και ένας (1) του Οικονομικού Επιμελητη¬ 
ρίου), που ορίζονται με τους αναπληρωτές τους από τις 
αντίστοιχες οργανώσεις, στ) τρεις εκπρόσωποι του 
Ο.Ε.Ε.Κ., που ορίζονται με τους αναπληρωτές τους από 
τον Πρόεδρο του Ο.Ε.Ε.Κ. 

3. Οι ανωτέρω εκπρόσωποι ορίζονται από τους αντί¬ 
στοιχους φορείς μέσα σε δέκα (10) ημέρες από τη σχετική 
έγγραφη πρόσκληση του Προέδρου του Ο.Ε.Ε.Κ., σε πε¬ 
ρίπτωση δε, που αντίστοιχοι φορείς δεν ορίσουν τους εκ¬ 
προσώπους τους μέσα στην ανωτέρω προθεσμία τότε η 
Κ.Ε.Ε.Π.Ε.Κ. συγκροτείται και λειτουργεί νόμιμα εφόσον 
τα παρόντα μέλη είναι περισσότερα από τα απόντα. 

4. Καθήκοντα γραμματείας ασκούν δύο (2) υπάλληλοι 
του Ο.Ε.Ε.Κ. ή μόνιμοι εκπαιδευτικοί ή δύο υπάλληλοι (2) 
της Κ.Υ. του ΥΠΕΠΘ, που ορίζονται με τους αναπληρωτές 
τους. 

5. Ο Πρόεδρος, τα μέλη και οι γραμματείς της Κ.Ε.Ε.¬ 
Π.Ε.Κ. μετά των αναπληρωτών τους ορίζονται με από¬ 
φαση του Προέδρου του Ο.Ε.Ε.Κ. 

6. Η θητεία του Προέδρου, των μελών και των γραμμα¬ 
τέων της Κ.Ε.Ε.Π.Ε.Κ. είναι τριετής. Η αντικατάσταση μέ¬ 
λους της Κ.Ε.Ε.Π.Ε.Κ. είναι δυνατή με αιτιολογημένη 
απόφαση του εκπροσωπούμενου φορέα που την προτεί¬ 
νει, οπότε το νέο μέλος να διανύει τον υπόλοιπο χρόνο της 
θητείας του μέλους που αντικαταστάθηκε. 

7. Η Κ.Ε.Ε.Π.Ε.Κ. βρίσκεται σε απαρτία, εφόσον τα πα¬ 
ρόντα μέλη είναι περισσότερα από τα απόντα. Οι αποφά¬ 
σεις λαμβάνονται με την απόλυτη πλειοψηφώ των παρό¬ 
ντων μελών της. Σε περίπτωση ισοψηφίας, υπερισχύει η 
ψήφος του Προέδρου της. 

8. Καθήκοντα εισηγητή στην Κ.Ε.Ε.Π.Ε.Κ. ασκεί το ορι¬ 
ζόμενο, από τον Πρόεδρο της, μέλος της Κ.Ε.Ε.Π.Ε.Κ. ή ο 
ίδιος ο Πρόεδρος. 

9. Στη Γραμματεία της Κ.Ε.Ε.Π.Ε.Κ. τηρείται αρχείο 
αποφάσεων αυτής καθώς και λοιπών παραστατικών στοι¬ 
χείων και πράξεων, που έχουν σχέση με το έργο και τη 
δραστηριότητα, που αναπτύσσει η Επιτροπή αυτή. 

10. Στον Πρόεδρο, τα μέλη της Κ.Ε.Ε.Π.Ε.Κ. και τα 

μέλη της γραμματείας της Επιτροπής αυτής καταβάλλε¬ 
ται, για κάθε συμμετοχή τους σε συνεδρίαση, αποζημίωση 
που ανέρχεται στο ποσό των οκτώ χιλιάδων (8.000) δρχ. 

11. Κατά τα λοιπά η Κ.Ε.Ε.Π.Ε.Κ. λειτουργεί, σύμφωνα 
με τις γενικές διατάξεις περί συλλογικών οργάνων του Δη¬ 
μοσίου. 

Αρθρο 3 

Έργο της Κεντρικής Εξεταστικής Επιτροπής 
Πιστοποίησης Επαγγελματικής Κατάρτισης 
(Κ.Ε.Ε.Π.Ε.Κ.) 

1. Η Κεντρική Εξεταστική Επιτροπή Πιστοποίησης 
Επαγγελματικής Κατάρτισης (Κ.Ε.Ε.Π.Ε.Κ.) εισηγείται 
προς το Διοικητικό Συμβούλιο του Ο.Ε.Ε.Κ. όλα τα θέματα 
σχετικά με την διενέργεια των εξετάσεων για την πιστο¬ 
ποίηση επαγγελματικής κατάρτισης, καθώς και τα κριτή¬ 
ρια επιτυχίας στις γραπτές και πρακτικές εξετάσεις και 
έχει την ευθύνη για την ομαλή και αδιάβλητη διεξαγωγή 
των εξετάσεων, την εποπτεία, κατεύθυνση και συντονι¬ 
σμό του έργου των Περιφερειακών Εξεταστικών Επιτρο¬ 
πών Πιστοποίησης (Π.Ε.Ε.Π.). 

2 . Η Κ.Ε.Ε.Π.Ε.Κ. επικουρείται στο έργο της από τις 
Π.Ε.Ε.Π., από πρόσκαιρες ή διαρκείς επιτροπές του άρ¬ 
θρου 10, παρ. 2 του Ν. 2009/1992 (ΦΕΚ 18/τ.Α') και από 
το πόσης φύσεως και σχέσης εργασίας προσωπικό των 
Δημοσίων Ι.Ε.Κ. κατά διοικητική περιφέρεια. 

3. Οι Περιφερειακές Εξεταστικές Επιτροπές Πιστοποί¬ 
ησης (Π.Ε.Ε.Π.) (είναι οι κατά διοικητική περιφέρεια λει¬ 
τουργούσες Τριμερείς Συμβουλευτικές Επιτροπές 
(Τ.Σ.Ε.) της παραγρ. 3 του άρθρου 2 της με αριθμ. 121/ 
1993 απόφασης του Υπουργού Εθνικής Παιδείας και 
θρησκευμάτων όπως ισχύει), οι οποίες είναι δυνατόν να 
διευρύνονται με ειδικούς εισηγητές κατά τομέα ή ειδικό¬ 
τητα για τη διενέργεια των εξετάσεων του πρακτικού μέ¬ 
ρους της πιστοποίησης εφόσον το έργο αυτό τους ανατί¬ 
θεται από την Κ.Ε.Ε.Π.Ε.Κ. 

4. Οι Π.Ε.Ε.Π. έχουν ως έργο την οργάνωση και εφαρ¬ 
μογή των διαδικασιών, των σχετικών με τις εξετάσεις στην 
περιφέρειά τους με βάση τις εκάστοτε ισχύουσες αποφά¬ 
σεις του Ο.Ε.Ε.Κ. και οδηγίες της Κ.Ε.Ε.Π.Ε.Κ. 

Ιδιαίτερα οι Π.Ε.Ε.Π.: 

ί. Παραλαμβάνουν και ελέγχουν τις αιτήσεις και τα σχε¬ 
τικά δικαιολογητικά των υποψηφίων. 

ϋ. Ορίζουν το εξεταστικό κέντρο και τους χώρους πρα¬ 
κτικής εξέτασης κατά ειδικότητα. 

ίϋ. Κατανέμουν τους εξεταζόμενους σε αίθουσες, 
ίν. Εισηγούνται τους επιτηρητές, 
ν. Καταγράφουν τους απόντες, 
νί. Επιβάλλουν κυρώσεις κατά την κρίση τους σε απεί¬ 
θαρχους εξεταζομένους. 

νϋ. Οργανώνουν και πραγματοποιούν την αξιολόγηση 
του πρακτικού μέρους της διαδικασίας πιστοποίησης σε 
εργαστήρια ή επαγγελματικούς χώρους και κοινοποιούν 
το πρόγραμμα αυτό προς τους εξεταζόμενους εγκαίρως. 

νίϋ. Παραλαμβάνουν τα θέματα του θεωρητικού ή και 
του πρακτικού μέρους των εξετάσεων από την Κ.Ε.Ε.¬ 
Π.Ε.Κ. και τα ανακοινώνουν την καθορισμένη ημέρα και 
ώρα σύμφωνα με τις οδηγίες της Κ.Ε.Ε.Π.Ε.Κ. 

ίχ. Μεριμνούν για την έγκυρη προμήθεια υλικού των εξε¬ 
τάσεων. 

χ. Συντάσσουν πίνακα εξεταστών για το πρακτικό μέρος 
που θα απαρτίζεται κατά το 1 /3 από εκπροσώπους εργα¬ 


ζομένων της αντίστοιχης ειδικότητας, 1/3 από εκπροσώ¬ 
πους εργοδοτών αντίστοιχης ειδικότητας, 1 /3 από εκπαι¬ 
δευτικούς - εκπαιδευτές Ι.Ε.Κ. αντίστοιχης ειδικότητας. 
Σε περίπτωση αδυναμίας σύνταξης πινάκων κατά την πα¬ 
ραπάνω αναλογία, τότε η συμπλήρωση του πίνακα γίνεται 
από την Κ.Ε.Ε.Π.Ε.Κ. 

χί. Μπορούν να ορίζουν τα θέματα του πρακτικού μέ¬ 
ρους των εξετάσεων εφόσον τους ανατεθεί το έργο αυτό 
από την Κ.Ε.Ε.Π.Ε.Κ. σε τριπλάσιο αριθμό από αυτόν που 
απαιτείται από τους Κανονισμούς Επαγγελματικής Κατάρ¬ 
τισης της εκάστοτε ειδικότητας, και σε κάθε περίπτωση 
προβαίνουν στην κλήρωση των θεμάτων για κάθε υποψή¬ 
φιο ή ομάδα υποψηφίων. 

χϋ. Αξιολογούν το πρακτικό μέρος των εξετάσεων, συ¬ 
ντάσσουν σχετικό πρακτικό επιτυχόντων και αποτυχό- 
ντων, το οποίο αποστέλλουν αυθημερόν στην Κ.Ε.Ε.¬ 
Π.Ε.Κ. και ταυτόχρονα ανακοινώνουν σχετικό πίνακα σε 
εξεταστικά κέντρα. 

χίϋ. Ανακοινώνουν τα τελικά αποτελέσματα των εξετά¬ 
σεων σύμφωνα με τις οδηγίες της Κ.Ε.Ε.Π.Ε.Κ. 

χίν. Χορηγούν τους αντίστοιχους τίτλους πιστοποίησης 
βάσει των τελικών πινάκων που αποστέλλει η Κ.Ε.Ε.¬ 
Π.Ε.Κ. 

χν. Μεριμνούν για κάθε άλλη λεπτομέρεια που αφορά 
την διεξαγωγή των εξετάσεων στην περιφέρειά τους. 

Αρθρο 4 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαϊου 1994 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 

-♦- 

Αριθ. Φ. 124/66/Β2-1411 (4) 

Αδεια κατοχής Β' θέσης στη Δόμνα Δοντά - Βισβίζη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/1982 «Για τη 
δομή και τη λειτουργία των Ανωτάτων Εκπαιδευτικών 
Ιδρυμάτων» όπως συμπληρώθηκε με την παρ. 6 του άρ¬ 
θρου 48 του Ν. 1404/83. 

2. Το αριθμ. 459/2.11.83 Π.Δ. (ΦΕΚ 157/29.11.83 
τ.Α'). 

3. Το αριθμ. 129/10.4.1991 Π.Δ. (ΦΕΚ 52/11.4.1991 
τ.Α'). 

4. Τα αριθμ. 14874/632/6/87, 11527/507/10.5.1988 
έγγραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/1989 
(ΦΕΚ 76/14.3.1989 τ.Α'). 

6. Το αριθμ. 9114/29.3.1994 έγγραφο του Παν/μίου 
Ιωαννίνων. 

7. Τις διατάξεις του άρθρου 28 παρ. 10 του Ν. 2083/ 
ΦΕΚ 159/21.9.1992 τ.Β'. 

8. Την αριθ. Η/11086/4.11.1993 απόφαση εκχώρησης 
αρμοδιοτήτων στην Υφυπουργό του ΥΠΕΠΘ (ΦΕΚ 842/ 
4.11.1993 τ.Β'), αποφασίζουμε: 

Παρέχουμε την άδεια στη Δόμνα Δοντά - Βισβίζη καθη- 

γήτρια του τμήματος Ιστορίας και Αρχαιολογίας της Φιλο¬ 
σοφικής Σχολής του Παν/μίου Ιωαννίνων να κατέχει και 
την θέση του Προϊσταμένου του Ιστορικού Αρχείου του 
Υπουργείου Εξωτερικών μέχρι 31.12.1994. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμμία περίπτωση το ανώτατο 
όριο απολαβών του άρθρου 6 του Ν. 1256/1982. 

Ο ανωτέρω δικαιούται να λαμβάνει εκτός από το σύνολο 
των κάθε είδους ακαθαρίστων αποδοχών της οργανικής 
του θέσης και το σύνολο των κάθε είδους ακαθαρίστων 
αποδοχών της άλλης θέσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαΐου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 

-♦- 

Αριθ. ΥΠΠΟ/ΔΙΟΙΚ./Β/20450 (5) 

Τροποποίηση της 44046/22.7.92 κοινής υπουργικής 
απόφασης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 2190/94 άρθρο 30 παρ. 6 «Σύσταση ανεξάρτη¬ 
της αρχής για επιλογή προσωπικού και ρύθμιση θεμάτων 
Διοίκησης». 

2. Την αριθμ. 44046/92 κοινή υπουργική απόφαση «Πε¬ 
ριορισμός συλλογικών οργάνων του Υπουργείου Πολιτι¬ 
σμού, των Γενικών Γραμματειών και των εποπτευομένων 
από αυτό Δημοσίων Υπηρεσιών». 

3. Την αριθ. 49610/29.11.90 κοινή υπουργική από¬ 
φαση «Εξαίρεση από τον περιορισμό των τριών υπογρα¬ 
φών» (ΦΕΚ 743/Β/29.11.90). 

4. Το αριθμ. 32/21.4.94 ΦΕΑ της Δ/νσης Καλών Τε¬ 
χνών (Τμήμα Εικαστικών Τεχνών), αποφασίζουμε: 

Τροποποιούμε την αριθμ. 44046/22.7.92 κοινή υπουρ¬ 
γική απόφαση (ΦΕΚ 577/Β/23.7/92) σχετικά με τον πε¬ 
ριορισμό συλλογικών οργάνων του Υπουργείου Πολιτι¬ 
σμού, των Γενικών Γραμματειών και των εποπτευομένων 
από αυτό Δημοσίων Υπηρεσιών, στο σημείο που αφορά 
στη Γνωμοδοτικη Επιτροπή Εικαστικών τεχνών, της 
οποίας η συγκρότηση και το έργο ορίζονται ως εξής: 

1. Η Επιτροπή αυτή - η οποία παραμένει επταμελής - 
αποτελείται από τους κατωτέρω: 

α) Έξι (6) πρόσωπα, ειδικούς περί τα εικαστικά θέματα, 

β) Τον Προϊστάμενο της Διεύθυνσης Καλών Τεχνών, 
αναπληρούμενο από τον Προϊστάμενο του Τμήματος Ει¬ 
καστικών Τεχνών, οι οποίοι ασκούν ταυτοχρόνως και τα 
καθήκοντα του εισηγητού και αναπληρωτού εισηγητού 
αντίστοιχα. 

2.0 Πρόεδρος δύναται να αναθέτει σε οποιοδήποτε μέ¬ 
λος την ευθύνη της εισήγησης για κάποιο συγκεκριμένο 
θέμα. 

3. Τα μέλη της Επιτροπής διορίζονται με 2ετή θητεία, 
με απόφαση του Υπουργού Πολιτισμού στην οποία ορίζε¬ 


ται ο Πρόεδρος και ο Αντιπρόεδρος και ο τακτικός και ανα¬ 
πληρωτής γραμματέας. 

4. Έργο της Επιτροπής είναι η γνωμοδότηση: 

α) για τη διατύπωση της εθνικής πολιτικής στον τομέα 
των εικαστικών, στο πλαίσιο της οποία θα εντάσσεται η 
άμεση, μεσοπρόθεσμη και μακροπρόθεσμη επί μέρους 
πολιτική, 

β) για την ελληνική εικαστική παρουσία στο εξωτερικό, 
τον ορισμό εθνικού εκπροσώπου που θα έχει την γενική 
επιμέλεια της πραγματοποίησης της εικαστικής εκδήλω¬ 
σης, για την οποία ορίζεται, 

γ) για την αγορά έργων τέχνης και τις εντός Ελλάδος ει¬ 
καστικές εκθέσεις και εκδηλώσεις και 

δ) για κάθε θέμα εικαστικού χαρακτήρα που παραπέ- 
μπεται σ’ αυτήν από τα αρμόδια όργανα του Υπουργείου 
Πολιτισμού. 

Κατά τα λοιπά ισχύει η ανωτέρω τροποποιούμενη από¬ 
φαση. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 1994 

Ο ΥΠΟΥΡΓΟΣ 

ΘΑΝΟΣ ΜΙΚΡΟ ΥΤΣΙΚΟΣ 
-♦- 

Αριθ. ΥΠΠΟ /ΑΡΧ/Β1 /Φ30/2408/1 9 (6) 

Κήρυξη οχυρής κατοικίας στην κοινότητα Αγίου Βασιλείου 

'Κυνουρίας Ν. Αρκαδίας ως ιστορικού διτηρητέου μνη¬ 
μείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθμ. ΥΠΠΟ/ΓΝΟΣ/49095/30.10.91 Υ.Α. 
(ΦΕΚ 987/Β/28.11.91 και ΦΕΚ 17/Β/16.1.92) για «μετα¬ 
βίβαση αρμοδιοτήτων Υπουργού και δικαιώματος υπογρα¬ 
φής με Εντολή Υπουργού στους Γ ενικό Γ ραμματέα κλπ.». 

2. Τις διατάξεις του Κ.Ν. 5351/32 «Περί Αρχαιοτήτων», 
άρθρα 50 και 52. 

3. ΤονΝ. 1469/50. 

4. Την ομόφωνη γνωμοδότηση του Τοπικού Συμβουλίου 
Μνημείων Ανατολικής Πελοποννήσου, όωπς διατυπώ¬ 
θηκε στην αριθμ. 8/15.12.93 Συνεδρία του, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο την 
οχυρή κατοικία που βρίσκεται κοντά στην πλατεία της Κοι¬ 
νότητας Αγίου Βασιλείου επαρχίας Νομού Αρκαδίας διότι 
αποτελεί χαρακτηριστικό δείγμα του τύπου της οχυρής 
κατοικίας που απαντάται κυρίως στην Πελοπόννησο κατά 
την προεπαναστατική και μεταεπαναστατική περίοδο. Το 
κτίσμα ανάγεται στα τέλη του 18ου αι. ή αρχές 19ου αι.. 

Η απόφαση αυτή δεν επιβαρύνει τον κρατικό προϋπολο¬ 
γισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 1994 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

Αριθ. ΥΠΠΟ/ΔΙΛΑΠ/Γ/930/20368 (7) 

Χαρακτηρισμός ως ιστορικού διατηρητέου μνημείου κτη¬ 
ρίου ιδιοκτησίας Αποστολοπούλου στην οδό Γυμν. 

Δούκα και Ηρ. Πολυτεχνείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) Του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τΑ'/26.7.85, 

β) του άρθρου 52 του Ν. 5351/1932 «περί Αρχαιοτή¬ 
των», 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830», 

δ) του Ν. 2039 περί Κύρωσης της Σύμβασης για την 
προστασία της αρχιτεκτονικής κληρονομιάς της Ευρώπης 
(ΦΕΚ 61/Α/13.4.92), 

ε) του Π.Δ. 941 /77 «περί Οργανισμού του ΥΠΠΕ». 

στ) του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις» που 
δημοσιεύθηκε στο ΦΕΚ 50/τΑ'/11.4.91. 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τΒ'/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γ ενικούς Γ ραμματείς, Γ εν. Δ/ντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ.ΠΟ». 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου που σχημάτισε για το 
θέμα αυτό η 2η Εφορεία Νεωτ. Μνημείων. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 7/3.3.1994. 

7. Του Ν. 2190/94 «Περί σύστασης ανεξάρτητης αρχής 
για την επιλογή προσωπικού και ρύθμιση θεμάτων διοίκη¬ 
σης» που δημοσιεύθηκε στο ΦΕΚ 28/τ.Α./3.3.84, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας Αποστολοπούλου στην οδό Γυμν. 
Δούκα αριθ. 38 και Ηρώων Πολυτεχνείου στον Πύργο 
Ηλείας διότι πρόκειται για κτήριο που παρουσιάζει λιτό¬ 
τητα στα αρχιτεκτονικά και μορφολογικά στοιχεία των 
όψεων και αποτελεί δείγμα της αρχιτεκτονικής της επο¬ 
χής του, απαραίτητο για την μελέτη της ιστορίας της αρχι¬ 
τεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 1994 

Με εντολή Υπουργού 
Ο Προϊστάμενος 

ΔΑΝΙΗΛ ΟΡΦΑΝΟΥΔΑΚΗΣ 


Αριθ. 720 (8) 

Σύσταση Υπηρεσιακού Συμβουλίου Υπαλλήλων του 
Υπουργείου Τουρισμού. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Νόμου 1835/1989 (ΦΕΚ 76 Α) περί 
σύστασης Υπουργείου Τουρισμού και του Π.Δ. 459/93 
(ΦΕΚ 193Α) περί ανασύστασης του Υπουργείου Τουρι¬ 
σμού. 

2. Τις διατάξεις του Π.Δ. 296/89 περί Οργανισμού του 
Υπουργείου Τουρισμού (ΦΕΚ 136Α). 

3. Τις διατάξεις του άρθρου 40Β του Ν. 1884/90. 

4. Τις διατάξεις της παραγράφου 1 του άρθρου 1 του 
άρθρου 63 του Ν. 1943/91 (ΦΕΚ 50Α). 

5. Τις διατάξεις του άρθρου 27 του Ν. 2081/92 (ΦΕΚ 
154 Α). 

6. Τις διατάξεις του άρθρου 37 του Ν. 2190/94 (ΦΕΚ 28 

Α) . 

7. Το γεγονός ότι το Υπουργείο Τουρισμού στερείται 
υπαλλήλων που να κατέχουν οργανικές θέσεις καθώς και 
ότι οι προβλεπόμενες στον Οργανισμό του Υπουργείου Δ/ 
νοείς δεν έχουν στελεχωθεί, αποφασίζουμε: 

Συστήνουμε στο Υπουργείο Τουρισμού Υπηρεσιακό και 
Πειθαρχικό Συμβούλιο αποτελούμενο από τρεις (3) μόνι¬ 
μους υπαλλήλους άλλων δημοσίων υπηρεσιών ή νομιικών 
προσώπων δημοσίου δικαίου με ισάριθμους αναπληρωτές 
με βαθμό Α. Πρόεδρος του Υπηρεσιακού Συμβουλίου και 
αναπληρωτής του ορίζεται μεταξύ των τακτικών μελών. 

Όταν κρίνονται πειθαρχικές υποθέσεις τον Πρόεδρο 
του Υπηρεσιακού Συμβουλίου αντικαθιστά ένας (1) δικα¬ 
στικός λειτουργός ή πάρεδρος του Νομικού Συμβουλίου 
του κράτους, που ορίζεται με τον αναπληρωτή του από τον 
πρόεδρο του Νομικού Συμβουλίου του Κράτους. 

Η θητεία των μελών του Υπηρεσιακού και Πειθαρχικού 
Συμβουλίου λήγει στις 31.12.1994. 

Από τις διατάξεις της παρούσας απόφασης προκαλείται 
δαπάνη σε βάρος του προϋπολογισμού του Υπ. Τουρισμού 
(φορέας 45/100 ΚΑΕ 0264) ύψους περίπου 250.000 
δρχ., για το τρέχον οικονομικό έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαϊου 1994 

Ο ΥΠΟΥΡΓΟΣ 

ΔΙΟΝΥΣΗΣ ΛΙΒΑΝΟΣ 
-♦- 

Αριθ. 7001 /2/619ιθ (9) 

Καθορισμός τοπικής αρμοδιότητας του Αστυνομικού 
Σταθμού Σκάλας Κεφαλληνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α’ 152), όπως το τελευταίο αντικαταστάθηκε με το 
άρθρο 1 παρ. 1 του Ν. 1590/1986 (Α' 49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081 /1992 (Α' 154). 

3. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α' 51). 

4. Τις διατάξεις του άρθρου 1 παρ. Α' εδ. 54 της 7004/ 
3/12ιβ από 4.10.1989 απόφασης του Υπουργού Δημό¬ 
σιας τάξης «Μεταβίβαση αρμοδιοτήτων και του δικαιώμα¬ 
τος υπογραφής «Με εντολή Υπουργού» στο Γενικό Γραμ- 
ματέα, τον Αρχηγό της Ελληνικής Αστυνομίας, τους Προϊ¬ 
σταμένους των Κλάδων και άλλα όργανα του Υπουργείου 
Δημόσιας Τάξης» (Β 761). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τοπική Αρμοδιότητα 

Καθορίζεται η τοπική αρμορδιότητα του Αστυνομικού 
Σταθμού Σκάλας, που υπάγεται διοικητικά στο Αστυνομικό 
Τμήμα Αργοστολιού της Αστυνομικής Διεύθυνσης Κεφαλ¬ 
ληνίας, ως ακολούθως, και περιορίζεται αντίστοιχα εκείνη 
του Αστυνομικού Σταθμού Χιονάτων. 

Έδρα: Σκάλα. 

Περιφέρεια: Σκάλα (Αλλειματάς, Κοτροκόη, Ραντζακλί, 
Σπαθί, Φανιές). 

Άρθρο 2 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 22 Απριλίου 1994 

Ο Γ ενικός Γ ραμματέας 
ΕΥΑΓΓΕΛΟΣ ΡΟΓΚΑΚΟΣ 

-♦- 

Αριθ. Δ17α/07/40Φ.2.2.1 (10 ) 

Μεταβίβαση αρμοδιοτήτων του Αναπληρωτή Υπουργού 

Περιβάλλοντος, Χωροταξίας και Δημοσίων Έργων στον 

Ειδικό Γ ραμματέα της Γ ενικής Γ ραμματείας Δημοσίων 

Έργων του ΥΠΕΧΩΔΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ Α' 137). 

2. Την απόφαση αριθμ. Δ16/06/1007/Φ.1.1.1.4./ 
6.12.1993 «Σύσταση διοικητικού τομέα και θέσης Ειδικού 
Γραμματέα στη Γενική Γραμματεία Δημ. Έργων του 
Υπουργείου Περιβάλλοντος, Χωροταξίας και Δημ. Έρ¬ 
γων» (ΦΕΚ Β' 888), όπως τροποποιήθηκε με την απόφαση 
αριθμ. Δ16β/010/173/Φ.1.1.4/23.4.1994 (ΦΕΚ Β' 
201 ). 

3. Την απόφαση αριθ. 71/26.10.1993 του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουρ¬ 
γού Περιβάλλοντος, Χωροταξίας καί Δημοσίων Έργων 
Γιάννη Σουλαδάκη» (ΦΕΚ Β' 834). 

4. Τις διατάξεις του άρθρου 27 του Ν. 2081/1992 (ΦΕΚ 
Α' 154). 


5. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Όλες οι αρμοδιότητες για την εκτέλεση (μελέτη- 
κατασκευή) των δημοσίων έργων που μεταβιβάστηκαν 
στο Γενικό Γραμματέα με τις αποφάσεις Δ17α/01/79/ 
φ.θ./2.2.1/24.8.1989 (ΦΕΚ Β' 666) και Δ17α/02/100/ 
φ.θ. 2.2.1/9.10.1989 (ΦΕΚ Β'778), θα ασκούνται για το 
διοικητικό τομέα που συστήθηκε στη Γ ενική Γ ραμματεία 
Δημοσίων Έργων από τον Ειδικό Γ ραμματέα Γ ιάννη Χρυ- 
σικόπουλο, που προϊσταται του τομέα αυτού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 6 Μαϊου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

I. ΣΟΥΛΑΔΑΚΗΣ 
-♦- 

Αριθ. 10058/1104 (11) 

Παράταση ισχύος της 22856/21.1.94 απόφασης διορι¬ 
σμού νέων εκκαθαριστών στην πρώην Ε.Α.Σ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ ΚΑΙ ΜΕΤΑΦΟΡΩΝ 

ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 1 παραγρ. 1 του Ν. 2078/ 
1992 «Συγκοινωνίες με θερμικά λεωφορεία στην περιοχή 
Αθηνών - Πειραιώς και Περιχώρων» (Α' 139). 

2. Τις διατάξεις του άρθρου 49 του Κ.Ν. 2190/1920 
«Περί Ανωνύμων Εταιρειών» όπως ισχύει σήμερα. 

3. Τις διατάξεις της παρ. 2 του άρθρου 5 του Ν. 
2175/93 (Α' 121). 

4. Τις με αριθ. 29732/2577/21.8.92, 6985/503/ 
22.2.93, 27135/2214/3.9.93 και 22856/21.1.94 κοινές 
Υπουργικές αποφάσεις. 

5. Το με αριθ. πρωτ. 232/23.3.94 έγγραφο των εκκα- 
θαριστών της τέως Ε.Α.Σ., με το οποίο ζητείται η παρά¬ 
ταση του χρόνου εκκαθάρισης κατά ένα (1) χρόνο, προκει- 
μένου να ολοκληρωθεί το όλο έργο. 

6. Την ανάγκη ολοκλήρωσης του έργου της εκκαθάρι¬ 
σης της πρώην Ε.Α.Σ. 

7. Το γεγονός ότι δεν προκύπτει δαπάνη σε βάρος του. 
κρατικού προϋπολογισμού, αποφασίζουμε: 

1. Παρατείνουμε την ισχύ της με αριθ. πρωτ. 22856/ 
21.1.94 απόφασής μας, με την οποία διορίστηκαν νέοι εκ- 
καθαριστές στο διαλυθέν Ν.Π.Ι.Δ. με την επωνυμία «Επι¬ 
χείρηση Αστικών Συγκοινωνιών» (Ε.Α.Σ.) οι: α) Γεώργιος 
Λίβανός του Ισιδώρου, Δικηγόρος παρ’ Αρείω Παγω, β) Νι¬ 
κόλαος Πιτροπάκης του Σωτηρίου, πτυχ. Οικον. Παν/μίου 
Πειραιά και γ) Καλλιόπη Βραβοσινού του Στεργίου, πτυχ. 
Οικον. Παν/μίου Αθηνών, μέχρι 30.9.94. 

2. Η αμοιβή των παραπάνω εκκαθαριστών ορίζεται κατ' 
αποκοπή σε 1.800.000 δρχ. χωρίς κρατήσεις και επιβα¬ 
ρύνσεις, για τον καθένα εξ αυτών και θα καταβληθεί το 
0,75 αυτής ανά μήνα σε έξι (6) δόσεις και το υπόλοιπο με 
το πέρας της εκκαθάρισης από το ταμείο της υπό εκκαθά¬ 
ριση Επιχείρησης. 

3. Από τις διατάξεις της απόφασης αυτής προκαλείται 
δαπάνη ύψους 5.400.000 δρχ. και θα καλυφθεί απο τον 

λογιαριασμό εκκαθάρισης της πρώην Ε.Α.Σ. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 5 Μαϊου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΕΡΙΒ. ΧΩΡ. & ΔΗΜ. ΕΡΓΩΝ 

ΑΛΕΞ. ΠΑΠΑΔΟΠΟΥΛΟΣ ΚΩΝ/ΝΟΣ ΛΑΛΙΩΤΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΙΩΑΝΝΗΣ ΧΑΡΑΛΑΜΠΟΥΣ 
-♦- 

Αριθ. 1581 (12) 

Τροποποίηση της 30/1.4.94 Πράξης Προέδρου Δ/κού 
Συμ/λίου του Γενικού Νομαρχιακού Νοσοκομείου Χαλ¬ 
κιδικής ως προς την συγκρότηση της τριμελούς Επι¬ 
τροπής Ν. 2190/94. 

Αριθ. Πράξης 34 

Ο ΠΡΟΕΔΡΟΣ Δ.Σ. ΤΟΥ ΓΕΝΙΚΟΥ 
ΝΟΜ. ΝΟΣΟΚΟΜΕΙΟΥ ΧΑΛΚΙΔΙΚΗΣ 

Τροποποιούμε την αριθμ. 30/1.4.94 Πράξη Προέδρου 
Δ.Σ. του Γενικού Νομαρχιακού Νοσοκομείου Χαλκιδικής, 
ως προς την συγκρότηση της τριμελούς Επιτροπής ήτοι: 
χωρίς την αναγραφή των ονομάτων των μελών, για τις 
ενέργειες που προβλέπονται από το άρθρο 25, κεφάλαιο 
Δ' τουΝ. 2190/94 (Φ.Ε.Κ. 28/3.3.1994) ως εξής: 

- Ένα Δ/κό Υπάλληλο, κλάδου ΠΕ Δ/κού Λογ/κού. 

- Ένα Δ/κό Υπάλληλο, κλάδου ΤΕ Λογιστικής. 


- Έναν εκπρόσωπο της Π.Ο.Ε.Δ.Η.Ν. 

- Γραμματέας ορίζεται ένας Δ/κός Υπάλληλος, κλάδου 
ΔΕ. 

Με την απόφαση αυτή δεν προκαλείται δαπάνη για το 
δημόσιο. 

Ως ημερομηνία συγκρότησης της Επιτροπής θεωρείται 
η 1.4.1994 ήτοι της πρώτης Πράξης Προέδρου Διοικητι¬ 
κού Συμβουλίου του Νοσοκομείου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πολύγυρος, 26 Απριλίου 1994 
Ο Πρόεδρος. 

ΠΑΝΑΓΙΩΤΗΣ ΜΟΥΧΤΙΔΙΩΤΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην απόφαση αριθ. Φ. 121/Β3/1454/1992 του 
Υπουργού Εθνικής Παιδείας και θρησκευμάτων που δη¬ 
μοσιεύτηκε στοΦΕΚ 285/22.4.1992 (τ.Β') και αφορά κο¬ 
στολόγηση δωρεάν συγγραμμάτων στους φοιτητές Α.Ε.Ι. 
επιφέρεται η πιο κάτω διόρθωση: 

Στη σελίδα 2779 και στον αύξοντα αριθμό 12, από το 
λανθασμένο «ακαδ. έτος 1990-91» στο σωστό «ακαδ. 
έτος 1991-92». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






